Existujú isté odporúčania vzťahujúce sa na konkrétne teplotné úrovne a vekovú kategóriu bábätiek. Napríklad pre bábätká do troch mesiacov nie je prospešné zdržiavať sa v počasí dosahujúcom úroveň pod -5 °C. Organizmus novorodencov a zopár mesiacov starých bábätiek ešte totiž nemá dostatočne vyvinutú termoreguláciu. Trojmesačné až ročné deti sa neodporúča nosiť na dlhé prechádzky v mrazoch pod -10 °C, pričom od jedného roka je limitácia veľmi individuálna, a to najmä vzhľadom na stav vybudovanej imunity konkrétneho dieťaťa.\r